Finlyandiya prezidenti Sauli Niinistyo 25 avgustda mamlakatning Shvetsiyadagi elchisini nojo‘ya xatti-harakati sababli o‘z lavozimidan chetlatish haqida qaror qabul qildi. Bu haqda Yle fin telekompaniyasi ma’lum qildi. "Finlyandiyaning Shvetsiyadagi elchisi Yarmo Viinanen Finlyandiyaga qaytarib yuboriladi. Bu haqdagi qarorni prezident Sauli Niinistyo Davlat kengashi taklifiga ko‘ra qabul qildi", deyilmoqda xabarda. Viinanen o‘z qo‘l ostidagilarga nisbatan nojo‘ya xatti-harakatlarni amalga oshirishda gumon qilinmoqda. Avvalroq telekompaniya elchixonaning xodimalaridan biri elchining shilqimlik qilganidan shikoyat qilgan. Finlyandiya tashqi ishlar vaziri ichki tekshiruv o‘tkazgandan keyin elchi boshqa lavozimga o‘tkazilishi e’lon qilindi. Elchining o‘zi prezidentning qaroriga izoh berishdan bosh tortdi va o‘ziga qo‘yilayotgan ayblarni rad etmoqda. Ma’lum qilinishicha, Viinanen o‘z lavozimini ikki yil avval egallagan.